ตกขาวเยอะมาก ปวดท้องปวดหลังเหมือนปวดประจำเดือน เป็นอะไรมั้ยคะ
สวัสดีค่ะ อาการมีตกขาวมาเยอะมากผิดปกตินั้น ถ้าเป็นตกขาวที่มีลักษณะผิดปกติไปจากสีขาว มาเป็นก้อนคล้ายนมบูด หรือออกสีเหลือง สีเขียว ปนเลือด คัน มีกลิ่นเหม็นคาวปลา อาจบ่งบอกถึงการติดเชื้อของช่องคลอดหรือปากมดลูก แต่ไม่ได้บ่งบอกถึงการตั้งครรภ์แนะนำสังเกตอาการและปริมาณ/ลักษณะของตกขาวดังกล่าวไป ถ้ามีตกขาวผิดปกติ ร่วมกับมีปวดหน่วงในท้องน้อย มีไข้ด้วย อาจเป็นอาการของอวัยวะภายในอุ้งเชิงกรานอักเสบ ที่ควรรีบไปรักษา หรือถ้ามีตกขาวผิดปกติอย่างเดียวก็ควรไปพบแพทย์เพื่อตรวจรักษาการติดเชื้อที่อาจมีอยู่ให้หายขาดเช่นกัน เบื้องต้นงดการมีเพศสัมพันธ์ ไม่สวนล้างช่องคลอด